b'\n_START_ARTICLE_\nAmardi\n_START_PARAGRAPH_\nAmardi ali Mardi (srednjeperzijsko Amui, gr\xc5\xa1ko \xe1\xbe\xbd\xce\x86\xce\xbc\xce\xb1\xcf\x81\xce\xb4\xce\xbf\xce\xb9 [Amardoi] ali \xce\x9c\xce\xac\xcf\x81\xce\xb4\xce\xbf\xce\xb9 [M\xc3\xa1rdoi]), bojevito medijsko pleme ali skupina plemen, ki je pred Arijanci \xc5\xbeivelo ob ju\xc5\xbeni obali Kaspijskega jezera vklju\xc4\x8dno s sedanjim mestom Amol v Iranu._NEWLINE_Amol je nastal \xc5\xbee v amardskih \xc4\x8dasih. Mnogo znanstvenikov je prepri\xc4\x8danih, da je njegovo ime nastalo prav iz njihovega perzijskega imena Amui. Mesto je bilo vsaj od Sasanidskega cesarstva do mongolskega Ilkanata prestolnica Mazandarana._NEWLINE_Herodot ima Amarde za eno od deset do petnajst perzijskih plemen, \xc4\x8detudi so bili Medijci. Napaka je nastala zaradi podobnosti imen dveh razli\xc4\x8dnih plemen.'